Alfabehta

Alfabehta lea ordnejuvvon bustávvaráidu. Sátni alfabehta boahtá greikkalaš alfabehta guokte vuosttaš bustáva namain alfa ja beta. Buot oarjeeurohpálaš gielat geavahit latiinnalaš alfabehta. Latiinnalaš alfabehta lea máilmmi dábáleamos alfabehta. Bustávaid fásta ortnega dihte lea vejolaš ordnet sániid ja namaid alfabehtalaččat, nugo omd. sátnegirjjis.

Sátni alfabehta lea maid geavahuvvon eará giellasymbolaide, omd. morsealfabehtii.

 Alfabehtatiippat 
Gávdnojit golbma alfabehtatiippa, ja erohus daid gaskkas lea gitta das, mo alfabehta gieđahallá vokálaid:

 Albma alfabehta: Vokálat čájehuvvojit seamma ládje go konsonánttat, dego omd. latiinnalaš, kyrillalaš ja greikkalaš alfabehtain. 
 Abugida: Vokálat čájehuvvojit konsonánttaid rievdadeami bokte, dego devanagari-alfabehtas.
 Abjad: Vokálat eai oidno alfabehtas ollenge, dego hebrea- ja arábiagielaid alfabehtain.

Buot sámegielat geavahit latiinnalaš alfabehta, earret gielddasámegiella, mii geavaha kyrillalaš alfabehta.

*